CELEX: 32018R0148
Language: hr
Date: 2017-09-27 00:00:00
Title: Delegirana uredba Komisije (EU) 2018/148 оd 27. rujna 2017. o izmjeni priloga II., III. i IV. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica

31.1.2018   
            
            
               HR
            
            
               Službeni list Europske unije
            
            
               L 26/8
            
         DELEGIRANA UREDBA KOMISIJE (EU) 2018/148
   оd 27. rujna 2017.
   o izmjeni priloga II., III. i IV. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 5. stavak 3., članak 10. stavak 5. i članak 17. stavak 2.,
   budući da:
   
               (1)
            
            
               Člankom 4. Uredbe (EU) br. 978/2012 utvrđeni su kriteriji za dodjelu carinskih povlastica u skladu s općim dogovorom Općeg sustava o povlasticama („OSP”).
            
         
               (2)
            
            
               Člankom 4. stavkom 1. točkama (a) i (b) Uredbe (EU) br. 978/2012 propisuje se da se zemlja koju je Svjetska banka uvrstila među zemlje s visokim ili visokim srednjim dohotkom tijekom tri uzastopne godine ili zemlja korisnica dogovora o povlaštenom pristupu tržištu kojim se predviđaju jednake ili čak povoljnije carinske povlastice za gotovo cjelokupnu trgovinu u odnosu na OSP ne bi trebala koristiti OSP-om.
            
         
               (3)
            
            
               Popis zemalja korisnica OSP-a iz članka 1. stavka 2. točke (a) Uredbe (EU) br. 978/2012 utvrđen je u Prilogu II. toj uredbi. Člankom 5. stavkom 2. Uredbe (EU) br. 978/2012 predviđa se da će Komisija pregledati Prilog II. do 1. siječnja svake godine. Pregledom bi se trebale uzeti u obzir i promjene gospodarskih, razvojnih ili trgovinskih uvjeta u zemljama korisnicama u odnosu na kriterije iz članka 4.
            
         
               (4)
            
            
               U skladu s člankom 5. stavkom 2. Uredbe (EU) br. 978/2012 zemlji korisnici OSP-a i gospodarskim subjektima mora se pružiti dovoljno vremena za urednu prilagodbu promjenama u statusu zemlje u okviru OSP-a. Stoga dogovor o OSP-u nastavlja vrijediti godinu dana nakon dana stupanja na snagu promjene u statusu zemlje kako je navedeno u članku 4. stavka 1. točke (a) i dvije godine nakon dana primjene dogovora o povlaštenom pristupu tržištu, kako je navedeno u članku 4. stavku 1. točki (b).
            
         
               (5)
            
            
               Svjetska banka razvrstala je Paragvaj među zemlje s visokim srednjim dohotkom 2015., 2016. i 2017. Paragvaj više ne ispunjuje uvjete za status zemlje korisnice OSP-a u skladu s člankom 4. stavkom 1. točkom (a) Uredbe (EU) br. 978/2012 te bi ga stoga trebalo ukloniti s popisa zemalja korisnica OSP-a u Prilogu II. toj uredbi s primjenom od 1. siječnja 2019.
            
         
               (6)
            
            
               Dogovori o povlaštenom pristupu tržištu počeli su se primjenjivati na Côte d'Ivoire 3. rujna 2016., na Svazi 10. listopada 2016., a na Ganu 15. prosinca 2016. Stoga bi u skladu s člankom 4. stavkom 1. točkom (b) Côte d'Ivoire, Svazi i Ganu trebalo ukloniti i iz Priloga II. Uredbi (EU) br. 978/2012 s primjenom od 1. siječnja 2019.
            
         
               (7)
            
            
               U članku 9. stavku 1. Uredbe (EU) br. 978/2012 utvrđeni su posebni kriteriji prihvatljivosti za dodjeljivanje carinskih povlastica zemljama korisnicama OSP-a u okviru posebnog dogovora o poticajima za održivi razvoj i dobro upravljanje (OSP+). Popis zemalja korisnica OSP+-a utvrđen je u Prilogu III. Uredbi (EU) br. 978/2012.
            
         
               (8)
            
            
               Kao posljedica činjenice da od 1. siječnja 2019. prestaje biti zemlja korisnica OSP-a, Paragvaj prestaje biti i zemlja korisnica OSP+-a u skladu s člankom 9. stavkom 1. Uredbe (EU) br. 978/2012. Paragvaj bi stoga trebalo ukloniti i iz Priloga III. toj uredbi s primjenom od 1. siječnja 2019.
            
         
               (9)
            
            
               Člankom 17. stavkom 1. Uredbe (EU) br. 978/2012 utvrđeno je da bi se zemlja koju su Ujedinjeni narodi (UN) utvrdili kao najnerazvijeniju zemlju trebala koristiti carinskim povlasticama predviđenima posebnim dogovorom za najnerazvijenije zemlje (Everything But Arms (EBA)). Popis zemalja korisnica EBA-e utvrđen je u Prilogu IV. toj uredbi.
            
         
               (10)
            
            
               UN je 4. lipnja 2017. ukinuo status Ekvatorske Gvineje kao najnerazvijenije zemlje. Ekvatorska Gvineja više ne ispunjuje uvjete za status zemlje korisnice EBA-e u skladu s člankom 17. stavkom 1. Uredbe (EU) br. 978/2012. te bi je stoga trebalo ukloniti iz Priloga IV. toj uredbi. U skladu s člankom 17. stavkom 2. Uredbe (EU) br. 978/2012 uklanjanje Ekvatorske Gvineje s popisa zemalja korisnica EBA-e trebalo bi se primjenjivati nakon prijelaznog razdoblja od tri godine od datuma na koji ova Uredba stupi na snagu, to jest od 1. siječnja 2021.
            
         
               (11)
            
            
               Osim toga, Svjetska banka razvrstala je Ekvatorsku Gvineju među zemlje s visokim dohotkom u 2015. te među zemlje s visokim srednjim dohotkom u 2016. i 2017. Ekvatorska Gvineja više ne ispunjuje uvjete za status zemlje korisnice OSP-a u skladu s člankom 4. stavkom 1. točkom (a) Uredbe (EU) br. 978/2012 te bi je stoga trebalo ukloniti i s popisa zemalja korisnica OSP-a u Prilogu II. toj uredbi s primjenom od 1. siječnja 2021.,
            
         DONIJELA JE OVU UREDBU:
   Članak 1.
   Izmjene Uredbe (EU) br. 978/2012
   Uredba (EU) br. 978/2012 mijenja se kako slijedi:
   
               1.
            
            
               U Prilogu II. sljedeći abecedni kodovi i odgovarajuće zemlje uklanjaju se iz stupca A odnosno stupca B:
               
                           CI
                        
                        
                           Côte d'Ivoire
                        
                     
                           GH
                        
                        
                           Gana
                        
                     
                           PY
                        
                        
                           Paragvaj
                        
                     
                           SZ
                        
                        
                           Svazi
                        
                     
         
               2.
            
            
               U Prilogu III. sljedeći abecedni kodovi i odgovarajuće zemlje uklanjaju se iz stupca A odnosno stupca B:
               
                           PY
                        
                        
                           Paragvaj
                        
                     
         
               3.
            
            
               U prilozima II. i IV. sljedeći abecedni kodovi i odgovarajuće zemlje uklanjaju se iz stupca A odnosno stupca B:
               
                           GQ
                        
                        
                           Ekvatorska Gvineja
                        
                     
         Članak 2.
   Stupanje na snagu i primjena
   Ova Uredba stupa na snagu 1. siječnja 2018.
   Članak 1. stavci 1. i 2. primjenjuju se od 1. siječnja 2019.
   Članak 1. stavak 3. primjenjuje se od 1. siječnja 2021.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. rujna 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 303, 31.10.2012., str. 1.